ועדת הכספים, כנסת 19, פרוטוקול מספר 384, 2014-07-08 11:30

ניסן סלומינסקי: אנחנו מתחילים בהעברות הכספיות.

ניסן סלומינסקי: יש לנו חוברת מכובדת.

יצחק כהן: איך אתה מסביר את זה שכל שבוע מקבלים חוברת כזאת עם שינויים במיליארדי שקלים?

ניסן סלומינסקי: בשבוע שעבר לא היה.

סתיו שפיר: בשבוע שעבר לא הייתה ישיבת ועדה.

ניסן סלומינסקי: ולכן הכול מצטרף.

יצחק כהן: נמצאים כאן גפני וליצמן ואני לא יודע אם בתקופתם היו חוברות כאלה.

ניסן סלומינסקי: ועוד איך.

יצחק כהן: כל שבוע?

יצחק כהן: משהו ברבעון.

יצחק כהן: לא ספרים.

יעקב ליצמן: כולם סמכו על היושב ראש.

ניסן סלומינסקי: נכון.

ניסן סלומינסקי: אני מסכים.

זבולון כלפה: היה מעביר פה אחד.

סתיו שפיר: אני חושבת שלרגל העובדה שמשרד האוצר עובד עכשיו על הצעת תקציב 2015, שווה שתצא מהוועדה הזאת בקשה שמסגרת ההעברות התקציביות תוגבל בתקציב הבא במספר בודד של חוזים ושלא תגיע שוב לעשרה ול-13 אחוזים מהתקציב ושאנחנו נשב כאן כל שבוע ונעביר ספרים של העברות תקציביות.

סתיו שפיר: אין לזה שום הצדקה.

סתיו שפיר: אלה לא העברות שעוברות בגלל שהייתה חלילה סופת שלגים או חלילה מלחמה.

סתיו שפיר: אלה העברות לכל מיני דברים שהיו ידועים מראש, כמו שאנחנו יודעים וכמו שגם בית המשפט הסכים עם זה.

סתיו שפיר: אין סיבה לעשות את הדברים האלה.

משה גפני: משרד האוצר עושה את זה בכוונה, כדי שלא נדע על מה מדובר.

ניסן סלומינסקי: סתיו, מאחר ופנית לבג"ץ בעניין, ניתן לו להחליט ואנחנו ממשיכים.

משה גפני: לא, אני לא פניתי לבג"ץ אלא אני פונה אליך.

ניסן סלומינסקי: בואו נראה את ההעברות.

סתיו שפיר: בהחלט זה יהיה חלק מהמשא ומתן עם האוצר בתשעים הימים האלה, ועדיין ועדת הכספים, מאחר ויש כאן הסכמה רחבה שהפרקטיקה הזאת היא פרקטיקה בעייתית מאוד מאוד, יכולה לצאת בבקשה להגביל לקראת התקציב הקרוב את ההעברות התקציביות עד לחמישה אחוזים.

גילה גמליאל: איך אתה מונע את החוברות האלה על כל העצים שכרוכים בהן לקראת התקציב הבא?

גילה גמליאל: כיצד אתה יוצר מצב שכל השינויים שהם יודעים עליהם מראש, הם לא יעבירו בדיעבד.

יצחק כהן: מחליטים ולא עובר חודש ומקבלים חוברת כזאת.

ניסן סלומינסקי: מה רצית שיהיה?

משה גפני: שיהיה חלק מהתקציב.

מיכל בירן: בטח משהו שהוא לא בתום לב, שידעו עליו ושסוכם מראש.

ניסן סלומינסקי: נניח שהדברים האלה היו נכנסים בתוך התקציב, אפילו לא הייתם יודעים שהם קיימים.

מיכל בירן: לא נכון.

זבולון כלפה: אדוני היושב ראש, אפשר להתחיל את הדיון?

זבולון כלפה: שמענו.

סתיו שפיר: כל הזמן הזה שאנחנו מבזבזים על העברות תקציביות, היה הולך למשהו אחר.

זבולון כלפה: ב-12:30 אנחנו צריכים לסיים.

סתיו שפיר: תראה, קואליציה ואופוזיציה אומרים שזה לא הגיוני.

סתיו שפיר: למה לא לעשות כאן מעשה שיהיה מעשה היסטורי מצד הוועדה ולהגביל את ההעברות התקציביות?

ניסן סלומינסקי: הם הרי ניהלו את זה בצורה הטובה והמכובדת.

גילה גמליאל: נמצאים כאן נציגי האוצר?

גילה גמליאל: למה לא הייתם בישיבה לגבי העיוורים?

ניסן סלומינסקי: גילה, אני מבקש.

גילה גמליאל: למה לא היו נציגים בישיבה הקודמת על תקציב העיוורים?

משה גפני: אני רוצה לפנות לחברים שלי.

משה גפני: עזבו עכשיו לדבר על העניין הזה, בואו נדבר על ההעברות.

משה גפני: מה שניסן עושה, אנחנו מדברים עכשיו פוליטיקה אבל בסוף הוא מעביר בחמש דקות האחרונות את הכול.

סתיו שפיר: הוא לא יעביר את הכול בחמש דקות כי יהיו לנו הרבה שאלות.

גילה גמליאל: איפה שיש התנגדות, הוא מושך את ההצבעה.

סתיו שפיר: כרגע אין לו רוב, כך שהוא לא יעביר בחמש דקות שום דבר.

ניסן סלומינסקי: ואם לא נעביר, מה קרה?

משה גפני: אפשר לבקש להתחיל לדון.

ניסן סלומינסקי: אני מחכה שייגמרו ההצגות ואז נתחיל.

יצחק כהן: אותי לא מצלמים.

יצחק כהן: אתה לא יכול להאשים אותי.

ניסן סלומינסקי: לא מאשים אותך.

ניסן סלומינסקי: אני אומר, בסדר, צריך לשחק את המשחק ואנחנו נראה את זה בטח בערב שבת.

משה גפני: על איזה העברה אתה מדבר?

ניסן סלומינסקי: אנחנו מתחילים מהתחלה.

סתיו שפיר: הוא לא יביא את זה להצבעה.

סתיו שפיר: זה בזבוז זמן.

ניסן סלומינסקי: המשרד לביטחון פנים.

ניסן סלומינסקי: פניות מספר 71 עד 75.

<דורון סמיש: צהרים טובים.

<דורון סמיש: אני בין היתר הרפרנט של משרד האוצר.

<דורון סמיש: הפנייה הזאת היא בעיקרה פנייה של משרד האוצר עצמו שמתפקד כמו כל משרד אחר וצריך תקציב ושינויים בתקציב.

גילה גמליאל: ספציפית למשרד האוצר?

<דורון סמיש: כן.

<דורון סמיש: רובם פער ממה שבוצע בבסיס תקציב 2013 בעקבות החלטות שהתקבלו במשך השנה.

<דורון סמיש: המרד לביטחון פנים עליו שאלת, זאת העברה של תקן מהמשרד לביטחון פנים למשרד האוצר עבור סגן חשב במשרד לביטחון פנים שהוא עובד אוצר על מנת לעבוד שם כביקורת על החשבות.

<דורון סמיש: רוב הפנייה היא עבור היחידה לחינוך פיננסי במשרד האוצר.

<דורון סמיש: יש כאן 16 מיליון שקלים שמעבירים אליה.

<דורון סמיש: היחידה היא יחסית חדשה, הקימו אותה ב-2012 או ב-2013, ותכנית העבודה שלה תוכננה במשך שנה ולקח זמן עד שהערכנו את התקציב לשנת 2013.

<דורון סמיש: ההחלטה התקבלה סביב אוקטובר-נובמבר שנה שעברה ולכן בשנת 2014 מעבירים 16 מיליון שקלים על מנת להרחיב את האוריינות הפיננסית במדינת ישראל.

<דורון סמיש: יש כאן עוד ארבעה מיליון שקלים בהוצאה נטו, הוצאה מותנית בהכנסה, עבור מכרז אשלים שבנגב שמטרתו להקים תחנות כוח סולריות.

סתיו שפיר: ממתי ההחלטה הזאת?

<דורון סמיש: ההסכם עם הזכיין נחתם לפני חודשיים.

<דורון סמיש: הכסף שלמעשה נמצא כאן מועבר לרשות מקרקעי ישראל עבור הקרקע בה הזכיין משתמש.

<דורון סמיש: היה דין ודברים מול הזכיין, מה הרכיב שבו המדינה תשלם ומה הרכיב שהזכיין ישלם.

<דורון סמיש: ה-16 מיליון שקלים הכנסה מגיעים מהזכיין ומועברים ישירות לרשות מקרקעי ישראל והארבעה מיליון הם הרכיב של האוצר שמשולם מידית לרשות מקרקעי ישראל.

<דורון סמיש: יש כאן עוד שינויים שהם אותם שינויים פנימיים.

<דורון סמיש: יש כאן מלגות ואקף לסטודנטים שמועברים כל שנה ממשרד ראש הממשלה והשנה הועבר סכום יותר גדול.

<דורון סמיש: אלה עיקרי הדברים.

ניסן סלומינסקי: תתייחס למספר 3.

<דורון סמיש: זאת הוצאה מותנית בחשב הכללי, 16 מיליון הם כספים שמגיעים מהזכיין למכרז אשלים עבור הקרקע שבעצם משולמים לרשות מקרקעי ישראל.

ניסן סלומינסקי: מה זה אשלים?

<דורון סמיש: מכרז אשלים זה מכרז הקמת שלוש תחנות סולריות בנגב שהמדינה יצאה אליו על מנת להגביר את האנרגיה הסולרית.

<דורון סמיש: אם תרצו עוד הסברים, נמצא כאן נציג החשב הכללי שיוכל להסביר את המכרז יותר לעומק.

<דורון סמיש: יתר הכסף, 2.5 מיליון שקלים, החשב הכללי מבצע ביקורת במשרדי ממשלה, חלקם גופים חיצוניים לממשלה, והוא מקבל הכנסות עבור הביקורת שהוא מבצע.

<דורון סמיש: זה ה-2.5 מיליון שקלים.

משה גפני: מה זה מועדון טוב?

<דורון סמיש: מועדון טוב.

<דורון סמיש: החברה למפעלי כלכלה היא חברה בבעלות משותפת של גמלאי המדינה, מיוצגת על ידי ההסתדרות הכללית ומדינת ישראל.

<דורון סמיש: החברה הזאת בעיקר מפעילה את מועדון טוב שהוא הגרסה של עובדי המדינה ל-חבר.

<דורון סמיש: כל שנה המדינה משתתפת בעלויות של מועדון טוב.

<דורון סמיש: השנה נגמר ההסכם, באוקטובר השנה, והתקיימו דיונים לגבי מה יהיה היקף התקצוב שהמדינה מעניקה למועדון טוב.

<דורון סמיש: ההחלטה התקבלה בינואר ומועברים בהתאם להחלטה.

סתיו שפיר: מה זה הקיצוץ שמופיע ברשות פיתוח כלכלי של המגזר הערבי?

<דורון סמיש: זה לא קיצוץ.

<דורון סמיש: זה כבר שמועבר מהרשות לפיתוח כלכלי של המגזר הערבי למשרד האוצר לנכסי נפקדים עבור מלגות לסטודנטים מוסלמים, מה שנקרא מלגות ואקף.

סתיו שפיר: למה כל ההעברות האלה?

סתיו שפיר: למה להעביר מפה לשם?

<דורון סמיש: משרד ראש הממשלה, הרשות מסתכלת על סך הפעילויות שלה.

<דורון סמיש: היא רוצה להחליט איפה היא מקצה את הכסף שלה והיא רוצה כל שנה להעביר סכום מסוים לנושא הזה.

<דורון סמיש: היא יכולה בשנה מסוימת להחליט לא להעביר לנושא.

<דורון סמיש: הביצוע של התשלום מבוצע במשרד האוצר.

גילה גמליאל: השאלה הקריטית היא מדוע הסעיף – אם אני לא טועה גם סעיף 2 – ר' יצחק שהיה סגן שר האוצר קידם את המהלך הזה.

יצחק כהן: כן.

גילה גמליאל: אם כך, מדוע לא השכלתם להעביר את זה בבסיס התקציב?

גילה גמליאל: למה היום אתם מביאים את זה רק בדיעבד לשינויים תקציביים?

גילה גמליאל: זה היה בתקופתו ומדוע לא השכלתם לעשות את שיעורי הבית ולעגן את זה בתוך התקציב?

גילה גמליאל: אני מעירה את תשומת לבך בין היתר כי לקראת התקציב הבא אתם צריכים להבין שזה בדיוק מה שאתם צריכים לעשות.

גילה גמליאל: על מנת שלא נצטרך לגרור אתכם הלוך-חזור, דברים אלה מן הראוי שיהיו על בסיס התקציב ולא בשינויים.

מיכל בירן: בדיוק בגלל זה הוועדה צריכה להגדיל את היקף ההעברות.

גילה גמליאל: תסביר מדוע רק עכשיו זה מגיע לכאן.

<דורון סמיש: אני אסביר.

<דורון סמיש: אחד החסרונות של יחידה בהקמה הוא שיש הבדל בין תכנון לבין ביצוע ולוקח ליחידה בהקמה בין שנתיים לשלוש שנים להבין מה הביצוע התקציבי היציב שלה.

<דורון סמיש: זאת אומרת, בדרך כלל יחידה מתכננת הרים וגבעות ומגלה שזה לא כך.

סתיו שפיר: בשביל זה יש לכם רזרבה במשרד.

ניסן סלומינסקי: אפשר לתת לו לסיים את ההסבר?

<דורון סמיש: הוצאה מהרזרבה הפנימית מחייבת העברות.

משה גפני: אבל אתם לא מביאים מהרזרבה הפנימית.

<דורון סמיש: שנית, מדובר בסכום מאוד גבוה.

<דורון סמיש: 16 מיליון שקלים זה סכום מאוד גבוה ולא סכום שמוחזק בסעיף ביצוע כזה ואחר במשרד האוצר ולכן מחייב מעבר משנה לשנה.

משה גפני: למה צריך תוספת כזאת?

<דורון סמיש: אני חייב לציין שאנחנו לא בטוחים במאה אחוזים שהביצוע יעמוד על 16 מיליון השנה.

<דורון סמיש: זאת הערכה שלנו נכון לעכשיו ואנחנו מקווים שנצליח לבצע את כל הכסף, אבל במידה ולא – זה ישפיע על אופן תקצוב של 2015.

ניסן סלומינסקי: ב-2015 זה ייכנס כבר לבסיס התקציב.

<דורון סמיש: חלק ייכנס לבסיס התקציב אבל לא הכול.

ניסן סלומינסקי: כל מה שיתברר שצריך.

<דורון סמיש: בדיוק.

<דורון סמיש: אם אני מקצה היום 16 מיליון ובסוף שנה אני מבין שהם מסוגלים לבצע רק חמישה מיליון, חבל על התשעה מיליון הנוספים לתקצוב.

<דורון סמיש: עדיף לשים חמישה מיליון, ובהתאם, אם הם מצליחים להגדיל את הפעילות, נהדר, נוסיף.

משה גפני: מה זה הפעולות בחוץ לארץ?

סתיו שפיר: 055108.

<דורון סמיש: אני מניח שמדובר על נציגות האוצר בחוץ לארץ.

משה גפני: לא.

משה גפני: מניח זה לא מספיק.

משה גפני: צריך לדעת.

משה גפני: אני לא רוצה שאחר כך יגידו עלינו שאנחנו לא יודעים מה אנחנו מעבירים.

משה גפני: מה זה בחוץ לארץ?

משה גפני: זה טיול?

סתיו שפיר: התקציב הזה גדל ב-42 אחוזים השנה.

<דורון סמיש: נציגות האוצר בחוץ לארץ.

משה גפני: אל תמרחו תשובה.

משה גפני: תגידו.

<דורון סמיש: לא.

<דורון סמיש: ממש לא.

<דורון סמיש: תשובה אמיתית לחלוטין.

ניסן סלומינסקי: הוא מוסיף לחוץ לארץ או מוציא?

משה גפני: הוא מוסיף לפעולות לחוץ לארץ.

יעקב ליצמן: מוציא בחוץ לארץ למסעדה.

סתיו שפיר: זה התחיל משמונה וחצי מיליון בבסיס וזה גדל ל-11.5 מיליון.

סתיו שפיר: רק ב-2014.

<דורון סמיש: יש בעיה במערכות הפיננסיות שנמצאות במחשבים בחוץ לארץ.

<דורון סמיש: מכיוון שזה בחוץ לארץ, החשבוניות מגיעות הרבה יותר מאוחר מאשר מגיעות בארץ ולכן כמות העודפים בחוץ לארץ - - -

משה גפני: לא.

משה גפני: לא הבנתי.

משה גפני: כמה כסף יש בבסיס בסעיף הזה?

משה גפני: הבסיס שאושר בתקציב המדינה.

<דורון סמיש: אין לי כאן את נתוני הבסיס.

משה גפני: אם זה לנסיעות השר לחוץ לארץ, אנחנו צריכים לדעת מה זה.

סתיו שפיר: למה אתם לא יושבים על הנתונים האלה בוועדה?

<דורון סמיש: אין בעיה להעביר את הנתונים.

משה גפני: אתה רוצה שיגידו עלינו שאנחנו לא יודעים מה אנחנו מעבירים?

ניסן סלומינסקי: הוא הסביר לך.

משה גפני: לא.

משה גפני: הוא עוד לא הסביר.

משה גפני: הוא לא יודע.

משה גפני: אתה חיכית שיהיה לך רוב.

ניסן סלומינסקי: לא, לא חיכיתי לשום דבר.

ניסן סלומינסקי: אני חיכיתי שסרט הצילום ייגמר ואז יהיה לנו יותר פשוט.

אלעזר שטרן: לפחות אין בעיה של אמינות במשרד.

משה גפני: איפה אין?

משה גפני: במשרד השיכון?

אלעזר שטרן: במשרד השיכון יש בעיה של אמינות.

משה גפני: כמה כסף יש בבסיס ומה זה הסעיף הזה?

<דורון סמיש: אני אסביר.

<דורון סמיש: התכנית המדוברת היא נציגות של משרד האוצר בחוץ לארץ.

<דורון סמיש: בגלל שהיא נמצאת בחשבות אחרת, היא חייבת תכנית נפרדת אבל מבחינה מהותית היא חלק מהפעילויות הפנימיות של משרד האוצר.

סתיו שפיר: החשבות של משרד האוצר לא נמצאת במשרד האוצר?

<דורון סמיש: החשבות בחוץ לארץ היא סימון אחר מבחינה חשבותית ולכן חייבים תכנית נפרדת וזה לא חלק מהתכנית הראשית של משרד האוצר.

גילה גמליאל: לא ידעתם על זה קודם?

<דורון סמיש: ידענו.

<דורון סמיש: אני מסביר למה יש תכנית נפרדת.

גילה גמליאל: מדוע היא לא מעוגנת בתקציב?

סתיו שפיר: מה הסיבה שתקציב כזה יגדל בארבעים אחוזים בפחות משנה?

ניסן סלומינסקי: למה אתן לא נותנות לו לסיים את דבריו?

<דורון סמיש: התקציב למעשה חלק מסדרי עדיפויות פנימיים של משרד האוצר עצמו.

<דורון סמיש: זאת אומרת, משרד האוצר עצמו יש לו תקציב ובהתאם להתנהגות של המשרד.

משה גפני: זה למשל הציר הכלכלי בוושינגטון?

<דורון סמיש: לא.

<דורון סמיש: זה לא ציר כלכלי בוושינגטון.

<דורון סמיש: דווקא רוב הכסף עובר לניו יורק, אבל גם לוושינגטון.

<דורון סמיש: בית ישראל בניו יורק מוחזק ברובו, כל המשכורות שם משולמות באמצעות משרד האוצר.

<דורון סמיש: יש שם מערך שכר די ענף שמשלם את כל המשכורות של נציגי הממשלה.

משה גפני: נציגות של משרד האוצר.

<דורון סמיש: כן.

משה גפני: בכמה כסף מדובר?

<דורון סמיש: בעשרה מיליון שקלים פחות או יותר.

סתיו שפיר: הנה, לניסן יש רוב.

ניסן סלומינסקי: כבר מזמן יש לי רוב.

משה גפני: לא היה רוב בהתחלה.

ניסן סלומינסקי: כבר מזמן יש רוב.

משה גפני: שאלה אחרונה.

משה גפני: למה מוסיפים תקנים לכלכלן הראשי?

משה גפני: הרי בלאו הכי השר לא מקבל את עמדתו.

משה גפני: לא חבל על הכסף?

ניסן סלומינסקי: אתה כבחור ישיבה מבין שבטח החדש כן.

ניסן סלומינסקי: למה אתה שואל שאלות?

משה גפני: אני רוצה לדעת אם החדש יעשה מה שהשר אומר.

משה גפני: בלאו הכי לא שומעים בקולו.

ניסן סלומינסקי: מי בעד אישור פניות ממספר 71 עד 75?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד אישור פניות ממספר 71 עד 75 – רוב

ניסן סלומינסקי: הפניות אושרו

ניסן סלומינסקי: ההעברה אושרה.

גילה גמליאל: זה פרויקט דגל אבל חבל שמאשרים אותו ב-דיליי.

ניסן סלומינסקי: בעמוד 8 של כתב היד שלנו, פנייה מספר 93, רשות האוכלוסין, ההגירה ומעברי הגבול.

<אורי שיינין: רפרנט תעסוקה ועובדים זרים.

<אורי שיינין: הפנייה נועדה לתיקון פניית העודפים שבוצעה לפני מספר חודשים ולתיקון הוצאה מותנית בהכנסה המיועדת להסדרת התקנות האלה בצורה שמתאימה לביצוע בפועל.

<אורי שיינין: אין כאן שום שינוי מהותי מעבר לכך.

משה גפני: אתם מורידים מביקורת גבולות ומעבירים ללשכות האוכלוסין.

<אורי שיינין: ההכנסות היו הכנסות קצת יותר גדולות.

משה גפני: לא חשוב הסיבות אבל זאת המציאות, שמורידים מביקורת גבולות?

<אורי שיינין: כן.

משה גפני: מורידים בביקורת גבולות ויש מספיק כסף לביקורת גבולות?

<אורי שיינין: מדובר בתקנות.

ניסן סלומינסקי: כמו שאני מבין – ואתה יושב ראש הוועדה לשעבר גם מבין את זה – לא תמיד צריך לשאול.

סתיו שפיר: מה זאת אומרת?

ניסן סלומינסקי: הוא הבין מה אני אומר.

סתיו שפיר: אני לא הבנתי.

משה גפני: גם אני לא הבנתי.

סתיו שפיר: אולי זה משהו שרק יושבי ראש הוועדה מבינים.

סתיו שפיר: תסביר לכולנו.

ניסן סלומינסקי: לא.

ניסן סלומינסקי: רק יושבי ראש מבינים.

סתיו שפיר: לכן לא צריך לשאול.

ניסן סלומינסקי: אף אחד לא אמר שלא צריך לשאול.

סתיו שפיר: זה כרגע מה שאמרת.

ניסן סלומינסקי: אם מישהו מבין, הוא לא צריך לשאול.

ניסן סלומינסקי: הוא מבין את מה שמדובר ולכן הוא לא צריך לשאול רק בשביל השידור.

משה גפני: אבל אני רוצה שכולם ידעו.

ניסן סלומינסקי: מאחר והוא מבין ואני מבין, נגמר.

משה גפני: זכות הציבור לדעת.

ניסן סלומינסקי: מי בעד אישור פנייה מספר 93

אלעזר שטרן: רגע.

אלעזר שטרן: למה זה מיועד?

סתיו שפיר: למשרד הפנים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד אישור פנייה 93 – רוב

ניסן סלומינסקי: הפנייה אושרו

ניסן סלומינסקי: הפנייה אושרה.

יצחק כהן: רביזיה.

יצחק כהן: בשם הקבוצה.

סתיו שפיר: בשם הקבוצה.

ניסן סלומינסקי: פנייה מספר 94 ו-95 בעמוד 10.

<אורי שיינין: הפנייה נועדה להעברת 150 אלף שקלים בין גגות ועוד שינויים תקציביים כפי שמפורטים בפנייה בסך של 119 מיליון ו-872 אלף שקלים בהרשאה להתחייב ועוד שינויים תקציביים כפי שמפורט.

<אורי שיינין: עיקרי הפנייה, הסיכום שנחתם בין שרי הכלכלה והאוצר והתאחדות בוני הארץ להכשרה מקצועית של עובדים ישראלים בענף הבנייה ולזה מיועדת מרבית ההרשאה.

<אורי שיינין: בנוסף יש עוד תקציבים שנועדו להכשרות מקצועיות שונות בהתאם להחלטות ממשלה שונות ותקציבי פיתוח.

משה גפני: מה זה שונות?

משה גפני: מי אלה האוכלוסיות עליהן מדובר?

<אורי שיינין: בעיקר האוכלוסייה החרדית.

משה גפני: איפה?

משה גפני: לא כתוב.

<אורי שיינין: חלק מהתקציב של השוברים המקצועיים.

<אורי שיינין: זה מיועד לאוכלוסייה החרדית.

<אורי שיינין: יש תקציב של יחידות הכוון תעסוקתי של עולי אתיופיה.

<אורי שיינין: יש תקציב למעבר צה"ל לנגב.

סתיו שפיר: לפני שבועיים היה קיצוץ בעידוד תעסוקה לאוכלוסייה החרדית.

משה גפני: גם עכשיו יש.

סתיו שפיר: לפני שבועיים בוועדה העברנו – חלקנו התנגד – קיצוץ של כמה מיליונים טובים בהכשרה תעסוקתית לחרדים.

משה גפני: גם עכשיו.

<אורי שיינין: בתקציב של איזה משרד?

סתיו שפיר: אני אבדוק.

<אורי שיינין: אני לא יודע אצלנו היה מכיר.

ניסן סלומינסקי: מי זה אצלנו?

ניסן סלומינסקי: אתה מייצג את משרד הכלכלה?

<אורי שיינין: משרד הכלכלה.

משה גפני: כתוב שיש קיצוץ.

משה גפני: האוכלוסייה החרדית, עידוד תעסוקה, קיצוץ של 3.110 מיליון שקלים.

משה גפני: אוכלוסיות ייעודיות, עידוד תעסוקת אוכלוסיות, תושבי פריפריה וכולי – קיצוץ של 15 מיליון שקלים.

משה גפני: עידוד תעסוקת אוכלוסיות ייעודיות, קיצוץ של 27 מיליון שקלים.

משה גפני: חד הוריות, קיצוץ של 9.5 מיליון שקלים.

משה גפני: איך אתם באים לכאן ואומרים שזה כסף כדי לעודד תעסוקה?

<אורי שיינין: אני אסביר.

משה גפני: בגלל שלא למדתי ליבה, אני לא יודע מה פחות ומה יותר.

יעקב ליצמן: כמה שהם יותר מקצצים, יותר מעודד את הרב גפני.

<אורי שיינין: אני אסביר.

<אורי שיינין: השינויים שחבר הכנסת גפני מצביע עליהם, הם תקציבים שיוצאים מתוך תקנה ייעודית של אוכלוסיות מיוחדות, במקרה הזה האוכלוסייה האתיופית, ומועברים לתקנות הייעודיות שדרכן מבוצע התקציב.

<אורי שיינין: לדוגמה, תקציב של שוברים להכשרה מקצועית או תקציבים לתכנית שמקדמת תעסוקה.

<אורי שיינין: התקציב הוא עדיין תקציב ייעודי לאותה אוכלוסייה אלא שהוא פשוט מבוצע דרך תקנה אחרת.

ניסן סלומינסקי: בסך הכול הכולל אתם מוסיפים או רק מעבירים בין גגות?

<אורי שיינין: יש פה העברה בין גגות.

<אורי שיינין: ההעברה בין גגות היא של 150 אלף שקלים.

<אורי שיינין: שאר התקציב, כמו שאמרתי, יש בו תקציב של הרשאה ויש את התקציבים שמועברים מתקנות.

ניסן סלומינסקי: הבנתי אבל אחרי שאתם מעבירים מהתקנות, בסך הכול הכולל, לנושא הזה יש גידול או אתם מקצצים?

<אורי שיינין: לא.

<אורי שיינין: אין קיצוץ.

<אורי שיינין: התקציב היה מיועד מראש לשמש לטובת האוכלוסייה הזאת.

<אורי שיינין: משרד הכלכלה בחר להשתמש בו לטובת כלים משרדיים של שוברים והכשרות מקצועיות ולכן הוא מועבר טכנית מתקנה לתקנה ובעצם אפשר לקרוא לזה גידול בתקציבי ההכשרות המקצועיות אבל זה עדיין תקציב שהיה מיועד כבר בעת בניית התקציב לאוכלוסייה הזאת.

יעקב ליצמן: פעם ראשונה שעושים קיצוץ וכותבים שיש גידול.

ניסן סלומינסקי: למה אתם משנים את השיטה?

<אורי שיינין: מה זאת אומרת משנים את השיטה?

ניסן סלומינסקי: אתה מעביר ממקום לצורה אחרת.

ניסן סלומינסקי: למה אתה מעביר מהמקום שאתה מעביר?

ניסן סלומינסקי: כי לא היה ניצול של זה או בגלל שאתם עוברים לשיטה אחרת?

<אורי שיינין: לא מדובר בשיטת תקצוב שונה אלא פשוט משרד הכלכלה קיבל תקצוב, זאת אומרת, בבניית התקצוב הוא תוקצב לצורך הקהילה האתיופית בסכום מסוים ומשרד הכלכלה עכשיו עושה בסכום הזה שימוש להכשרות מקצועיות, שימוש ליחידות הכוון.

יצחק כהן: לא ענית על השאלה למה אתם מורידים מהסעיף.

<אורי שיינין: אנחנו לא מורידים.

<אורי שיינין: אנחנו משתמשים באותו כסף ומעבירים אותו לתקנה בה הכסף יעשה את השימוש.

ניסן סלומינסקי: השוברים.

<אורי שיינין: לגבי השוברים, לגבי החד הוריות.

סתיו שפיר: לאיפה זה עובר?

סתיו שפיר: אני רוצה לראות את הפירוט.

סתיו שפיר: איפה נמצאים השוברים?

<אורי שיינין: יש שישה מיליון שהולכים לשירות התעסוקה.

סתיו שפיר: תגיד לי את מספר התקנה.

<אורי שיינין: 364303, כלים תומכי השמה.

משה גפני: אדוני היושב ראש, זאת העברה שהיא מדיניות.

משה גפני: זאת לא העברה שאתה מעביר כסף.

משה גפני: קבעו מדיניות.

משה גפני: מעבירים את זה לשירות הלאומי האזרחי, מעבירים לשם כסף, מורידים מתכניות אחרות והתכניות האחרות אני לא יודע אם הצליחו או לא.

משה גפני: אני יודע שהצליחו אבל מורידים משם כסף.

משה גפני: זאת לא העברה תקציבית אלא זאת מדיניות.

סתיו שפיר: מה זה שוברי הכשרה מקצועית?

ניסן סלומינסקי: בסעיף 5 לא מדובר על השירות הלאומי.

משה גפני: זאת מדיניות.

משה גפני: זאת לא העברה.

ניסן סלומינסקי: מדובר על השירות האזרחי.

משה גפני: ניסן, זאת מדיניות.

משה גפני: שיבוא איש משרד הכלכלה ויסביר למה הוא מוריד פה והוא מעביר לפה.

משה גפני: זסה הכול אותו נושא.

משה גפני: יש קיצוץ ואין גידול בעניין הזה.

משה גפני: זה שינוי מדיניות.

יצחק כהן: בבסיס אישרנו את הסעיף הזה.

משה גפני: זאת לא העברה.

יצחק כהן: אם אישרנו, למה אישרנו?

יצחק כהן: למה ביקשתם את זה?

יצחק כהן: שיניתם תכניות תוך כדי תנועה?

משה גפני: כן.

ניסן סלומינסקי: לא הבנתי את השאלה אבל תשאל אותו.

יצחק כהן: אנחנו בדיוני תקציב אישרנו את הסעיף הזה.

משה גפני: נכון.

יצחק כהן: היום הוא בא ואומר טעיתי, אני רוצה לעשות משהו אחר.

יצחק כהן: למה הוא מטריח אותנו בדיוני התקציב?

ניסן סלומינסקי: הוא נמצא.

ניסן סלומינסקי: שיסביר לנו.

סתיו שפיר: זה גם לא חדש.

סתיו שפיר: הוא עשה את זה גם בשנה שעברה.

סתיו שפיר: אני רוצה להבין מה זה השוברים האלה ועל מה אתה מדבר.

משה גפני: אני רוצה מישהו ממשרד הכלכלה.

משה גפני: זאת מדיניות.

ניסן סלומינסקי: הוא משרד הכלכלה.

משה גפני: הוא משרד האוצר.

סתיו שפיר: הוא רפרנט של משרד האוצר.

משה גפני: אתה יודע מה התכניות שם?

<אורי שיינין: אני חוזר על מה שאמרתי.

<אורי שיינין: לא מקצצים שקל.

משה גפני: מקוצץ מסעיפים מסוימים ומועבר לסעיפים אחרים.

משה גפני: אם זה לא נכון מה שאני אומר, ההעברה כאן שגויה כי כתוב בהעברה שמורידים כסף מעידוד תעסוקה בסעיפים מסוימים ומעבירים לסעיפים אחרים.

משה גפני: זאת מדיניות.

משה גפני: זה משרד הכלכלה.

משה גפני: אתה יודע להסביר את זה או שיבוא נציג של משרד הכלכלה?

משה גפני: זאת לא העברה תקציבית.

<אורי שיינין: אני אשמח להסביר.

משה גפני: זה שינוי מדיניות.

משה גפני: תעשו מה שאתם רוצים.

ניסן סלומינסקי: בבקשה, תסביר.

<אורי שיינין: ניקח לדוגמה את המשפחות החד הוריות.

<אורי שיינין: מדובר בתקציבים שמועברים לשני מקומות - - -

גילה גמליאל: ניסן, אני אסביר לך איפה הבעיה.

גילה גמליאל: הבעיה שחברי וחברות הכנסת שואלים שאלה אבל התשובה שמתקבלת לא עונה לשאלה.

ניסן סלומינסקי: הבעיה היא קודם כל שלא נותנים לו לתת תשובה ואחר כך אומרים לו שהוא לא עונה.

ניסן סלומינסקי: תנו לו להסביר.

גילה גמליאל: הבעיה היא שהם לא עונים לשאלות.

ניסן סלומינסקי: הוא עונה לשאלות.

גילה גמליאל: הוא נותן תשובות ארוכות אבל לא לשאלות.

ניסן סלומינסקי: הוא כן עונה לשאלות.

יצחק כהן: הרב ליצמן מבין בחרדים.

יצחק כהן: בחד הוריות הוא לא מבין.

יצחק כהן: אין לנו חד הוריות.

גילה גמליאל: נציג האוצר, אתה יכול לענות לליצמן על השאלה הספציפית שהוא שאל?

ניסן סלומינסקי: לא.

ניסן סלומינסקי: אתה תענה למה שאני אומר.

ניסן סלומינסקי: אתה תסביר את מה שאתה רוצה להסביר ואחר כך אם יהיו עוד שאלות, תענה עליהן.

גילה גמליאל: כך מבזבזים את הזמן.

ניסן סלומינסקי: הרי לשם כך זה נועד.

ניסן סלומינסקי: לצערי.

גילה גמליאל: זה לא על מנת לבזבז את הזמן אלא על מנת שיסבירו לחברי הכנסת.

סתיו שפיר: בסוף לא ייראה כאילו יש כאן קיצוץ קטן.

סתיו שפיר: יש כאן קיצוץ מאוד מאוד גדול.

ניסן סלומינסקי: תסביר.

<אורי שיינין: אוכלוסיית החד הוריות לצורך העניין.

<אורי שיינין: יש שם תשעה וחצי מיליון שקלים, שכמו שחבר הכנסת גפני הצביע יורדים שם תשעה וחצי מיליון.

<אורי שיינין: העניין הוא שהתקציב הזה מועבר לשני מקומות מרכזיים: האחד, שישה מיליון לטובת שוברים מקצועיים, להכשרה מקצועית, ועוד שלושה וחצי מיליון לרשות מקדמת תעסוקה שפועלת דרך שירות התעסוקה.

סתיו שפיר: מי מפעיל את השירותים האלה?

יעקב ליצמן: אבל זה לא לחרדים.

<אורי שיינין: לא לחרדים.

<אורי שיינין: אני מדבר על חד הוריות.

גילה גמליאל: אבל הוא שאל אותך שאלה ספציפית.

<אורי שיינין: אני נותן דוגמה.

ניסן סלומינסקי: אם אנחנו רוצים סתם לעשות קרקס, לא.

גילה גמליאל: זה בדיוק העניין.

גילה גמליאל: לא רוצים לעשות קרקס.

ניסן סלומינסקי: הוא הסביר.

ניסן סלומינסקי: הוא לקח תקציב לחד הוריות.

גילה גמליאל: אבל לא על זה הוא נשאל.

ניסן סלומינסקי: היא מתחיל להסביר.

גילה גמליאל: הוא עונה על משהו אחר.

ניסן סלומינסקי: הוא מתחיל להסביר ובואו נבין את זה.

גילה גמליאל: הוא מסביר דברים ברורים.

ניסן סלומינסקי: לא, לא דברים ברורים.

סתיו שפיר: אולי משרד הכלכלה יסביר את זה?

יעקב ליצמן: הוא לוקח מהחרדים ומעביר את זה ללא חרדים.

יעקב ליצמן: זה מה שהוא אמר.

ניסן סלומינסקי: לא.

ניסן סלומינסקי: כרגע הוא לא דיבר על חרדים בכלל.

ניסן סלומינסקי: הוא דיבר על חד הוריות.

יעקב ליצמן: הוא דיבר על חרדים.

יעקב ליצמן: אתה לא שומע מה שהוא אומר.

ניסן סלומינסקי: דיברת על חד הוריות.

<אורי שיינין: דיברתי על חד הוריות.

סתיו שפיר: לפני שלושה שבועות בוועדה היה קיצוץ, קיצוץ בשהות ילדים להורים עובדים, קיצוץ בעידוד תעסוקת אוכלוסיות מיוחדות.

סתיו שפיר: זה היה כאן לפני שלושה שבועות.

סתיו שפיר: למה הפרדתם את ההעברות האלה, כדי שייראה כאילו יש קיצוץ יותר קטן ממה שהוא באמת?

ניסן סלומינסקי: אנחנו באמצע ההסבר.

סתיו שפיר: אבל יש לי שאלה.

ניסן סלומינסקי: אבל אני רוצה שהוא קודם יסביר.

סתיו שפיר: זאת שאלה אליך.

סתיו שפיר: הוא לא יכול להסביר את זה.

ניסן סלומינסקי: אנחנו באמצע ההסבר של ההעברה.

ניסן סלומינסקי: אם את לא רוצה להבין את זה, תגידי שאת לא רוצה ויש לך התנגדות בלי שאת מבינה ויודעת.

סתיו שפיר: הייתה כאן העברה לפני שלושה שבועות עם קיצוץ של מיליונים, בדיוק בשירותים האלה.

סתיו שפיר: אני רוצה להבין למה פירקתם את זה ומה זה הניסיון הזה להסתיר את המידע הזה?

גילה גמליאל: זאת לא שאלה לגיטימית?

ניסן סלומינסקי: האיש מתחיל להסביר את ההעברה ואת לא נותנת לו.

גילה גמליאל: ניסן, הוא לא עונה לשאלות.

ניסן סלומינסקי: הוא התחיל לענות.

יצחק כהן: תתחילו מהתחלה.

גילה גמליאל: תשתדל לענות לשאלות.

ניסן סלומינסקי: תסביר.

<אורי שיינין: דברי ההסבר, אני חושב, כוללים את מרבית הדברים בתוך הפנייה.

סתיו שפיר: הם ממש לא כוללים.

<אורי שיינין: נשאלתי על ידי חבר הכנסת גפני לגבי זה שהוא מסתכל על הסעיפים ורואה שיש הפחתות בתכניות, לדוגמה בתכנית של החד הוריות.

<אורי שיינין: בחרתי את החד הוריות כדוגמה.

ניסן סלומינסקי: עכשיו תסביר על החרדים.

<אורי שיינין: אני מסביר על החד הוריות.

<אורי שיינין: אמרתי, יש תשעה וחצי מיליון - - -

משה גפני: די כבר.

משה גפני: תעזוב את החד הוריות.

משה גפני: הבנו.

משה גפני: תמשיך.

גילה גמליאל: עוד פעם חד הוריות?

גילה גמליאל: אתה רוצה שאני אסביר לך לגבי החד הוריות?

ניסן סלומינסקי: הוא מסביר את הפרינציפ.

ניסן סלומינסקי: תסביר עכשיו בדוגמה אחרת.

משה גפני: אני חוזר על השאלה שלי באופן מפורט יותר.

משה גפני: יש כאן האוכלוסייה הערבית, עידוד תעסוקה, תוספת של 12 מיליון ו-620 אלף שקלים.

משה גפני: מיד אחרי כן יש האוכלוסייה החרדית, אותו סעיף, עידוד תעסוקה, הפחתה של שלושה מיליון ו-110 אלף שקלים.

משה גפני: סעיף אחרי כן יש אוכלוסיות ייעודיות שזה אותו דבר וגם שם מקצצים 15 מיליון ו-194 אלף שקלים.

ניסן סלומינסקי: עכשיו הוא יסביר.

משה גפני: אני מתנצל שהזכרתי את הנושא של חד הוריות אבל עכשיו אולי אתה יכול להסביר גם על זה.

<אורי שיינין: גם חבר הכנסת גפני שאל, גם חבר הכנסת ליצמן שאל וגם חברת הכנסת שפיר שאלה.

<אורי שיינין: יש שם תקציב של שלושה מיליון ו-100 אלף שקלים, אם אני זכור נכון, שיורד מהתקציב של החרדים.

<אורי שיינין: יורד, אבל הוא משמש בעצם לשני דברים: מיליון ו-110 אלף שקלים שימשו לטובת - - -

משה גפני: לפני שאתה אומר לאן זה עובר, ממה יורד?

ניסן סלומינסקי: הוא מסביר.

<אורי שיינין: מיליון ו-110 אלף מתוכם מועברים לתקציב התפעול של המשרד לטובת פרסום למגזר החרדי לגבי התכניות שמשרד הכלכלה מקדם.

<אורי שיינין: כדי להוציא פרסום, צריך להוציא אותו מתקציב.

<אורי שיינין: אי אפשר להוציא אותו מהתקציב הכללי של החרדים.

<אורי שיינין: לגבי שני המיליון הנוספים, הם תקציב שמועבר לתקנת שוברים מקצועיים.

משה גפני: ממה זה יורד?

<אורי שיינין: זה לא יורד.

<אורי שיינין: מועבר.

ניסן סלומינסקי: הוא פירק את השלושה מיליון שקלים.

משה גפני: ממה זה יורד?

משה גפני: מאיזה תכנית זה יורד?

<אורי שיינין: טכנית זה יורד מתכנית החרדים.

<אורי שיינין: בפועל זה משמש את החרדים.

משה גפני: איזה תכנית של החרדים?

<אורי שיינין: 364244.

משה גפני: איפה יחסר כסף?

<אורי שיינין: לא יחסר כסף.

משה גפני: מה זה ה-15 מיליון בתעסוקה?

<אורי שיינין: נלך אחד אחד.

<אורי שיינין: שאלה אותי חברת הכנסת שפיר על תקציב של שלושה מיליון שירד מהחרדים.

<אורי שיינין: אני מעריך שזאת אותה פנייה שהייתה אמורה לעלות לפני שלושה שבועות אך נדחתה.

סתיו שפיר: לא.

סתיו שפיר: הייתה פנייה.

סתיו שפיר: אני אקריא לך בדיוק מה היה שם.

סתיו שפיר: לפני שלושה שבועות היה קיצוץ של עשרה מיליון בסבסוד של שהות ילדי הורים עובדים במעונות יום, קיצוץ של תשעה מיליון שקלים בעידוד תעסוקה של אוכלוסיות ייעודיות.

סתיו שפיר: בדיוק אותה תקנה שיש כאן.

סתיו שפיר: היו את כל הקיצוצים האלה.

סתיו שפיר: עוד קיצוץ של עשרה מיליון שקלים בעידוד תעסוקת הורים.

<אורי שיינין: תראי לי את מספר הפנייה.

<אורי שיינין: גם אני וגם התקציבן של משרד הכלכלה לא מכירים את זה.

סתיו שפיר: אתם מחליטים לפרק את ההעברות האלה.

ניסן סלומינסקי: ההעברות האלה היו לפני שבוע?

סתיו שפיר: לפני שלושה שבועות.

סתיו שפיר: אני אגיד לך איזה מספר זה היה.

<דוד שטיינמץ: אני מנהל אגף תקציבים במשרד הכלכלה.

<דוד שטיינמץ: אני רוצה להגיד באופן כללי, מר גפני, שכל תקציב, רוב רובו של התקציב של החרדים הוא תקציב שניתן בהרשאה להתחייב.

<דוד שטיינמץ: גם כשאתה רואה שיש קיצוץ במזומן, כל זמן שאין קיצוץ בהרשאה להתחייב, זאת מחויבות אוצרית לאחר מכן לכסות את זה.

<דוד שטיינמץ: כלומר, גם אם לוקחים מזומן, יכול להיות שבשלב מסוים - - -

משה גפני: לא זאת הייתה השאלה שלי.

ניסן סלומינסקי: הוא נותן הסבר כולל.

אלעזר שטרן: אני אעזור לך.

אלעזר שטרן: ניסן, לחבר'ה כאן אין התחשבות.

אלעזר שטרן: באמת אני אומר לך את זה, לאופוזיציה.

אלעזר שטרן: שר הכלכלה, אין לו זמן לזה.

אלעזר שטרן: הוא שר הכלכלה, המסחר, התעשייה, ירושלים, התפוצות, הדתות ואיך אתם רוצים שהוא תמיד יבדוק את התקציב?

אלעזר שטרן: למה אתם לא מתחשבים?

משה גפני: אתה צודק.

משה גפני: אנחנו מורידים את השאלות.

סתיו שפיר: אני רוצה לדעת איך יכול להיות שממשלה באה ומגדירה מדיניות שחשוב לה לעודד תעסוקה בקרב האוכלוסיות האלה, ואז היא באה ומקצצת שבוע אחרי שבוע.

סתיו שפיר: איך זה קורה?

סתיו שפיר: מה הקשר בין המדיניות עליה אתם מצהירים לבין מה שקורה כאן בוועדה?

משה גפני: אני רוצה פירוט.

משה גפני: אני לא רוצה את הדיון הכללי.

משה גפני: הדיון הכללי שאמרת, מקובל עלי, הוא נכון והוא בסדר גמור.

משה גפני: שאלתי פירוט.

משה גפני: אני רוצה לדעת מה ההעברה.

<דוד שטיינמץ: הנה.

משה גפני: הוא לא עונה.

משה גפני: מאיזה סעיף זה יורד?

ניסן סלומינסקי: הוא אמר.

ניסן סלומינסקי: הוא הסביר לך.

משה גפני: הוא לא הסביר מאיזה תכנית זה יורד.

ניסן סלומינסקי: הוא נתן לך את המספר ואת השם.

משה גפני: מה קורה בטבת?

משה גפני: יורדים 15 מיליון שקלים?

משה גפני: טבת היא התכנית הזאת שהיא תכנית שהצליחה.

משה גפני: למה זה יורד?

<אורי שיינין: לא יורד.

משה גפני: הורדה של 15 מיליון שקלים.

<אורי שיינין: אני אחזור על כל השימושים וההסבר.

ניסן סלומינסקי: הוא מסביר לך שהוא לוקח סכום ומפרק אותו לשני חלקים.

משה גפני: הוא לא יודע וגם שטיינמץ לא יודע.

<דוד שטיינמץ: גם טבת זה תקציב של הרשאה.

משה גפני: מה זה הרשאה?

משה גפני: למה מורידים את זה?

<דוד שטיינמץ: תקציב הרשאה הוא יותר חזק מתקציב מזומנים.

משה גפני: אני יודע.

משה גפני: אני רוצה לדעת מאיפה לוקחים.

<דוד שטיינמץ: כשלוקחים מזומנים, יכול להיות שלוקחים מסעיף.

ניסן סלומינסקי: ליצמן, שאלה אחרונה.

יעקב ליצמן: לגבי סעיף 2, 87 מיליון שקלים, התאחדות בוני הארץ.

יעקב ליצמן: כמה עובדים הכשרתם בחמש השנים האחרונות לבניין?

יעקב ליצמן: אפס.

יעקב ליצמן: לשם מה 87 מיליון שקלים?

<אורי שיינין: אני אענה למיטב ידיעתי ואני אסייג.

<אורי שיינין: צריכים להיות כאן נציגי משרד הכלכלה, הנציגים המקצועיים שאחראים על זה כדי לענות.

יעקב ליצמן: נמצא כאן הנציג.

<אורי שיינין: הוא התקציבן.

<אורי שיינין: הוא לא זה שמכשיר אותם.

<אורי שיינין: למיטב ידיעתי בשנתיים האחרונות הם הכשירו 500 אנשים.

יעקב ליצמן: 87 מיליון שקלים ל-500 אנשים?

<אורי שיינין: לא, לא בתקציב הזה.

<אורי שיינין: הבעיה הייתה שהתקציבים היו דרך מרכזי הכשרה ממשלתית ודרך תקציבים של הכשרה מקצועית.

<אורי שיינין: עכשיו מנסים לעשות תכנית שהיא בשילוב התאחדות בוני הארץ שגם מתחייבת להשמה.

<אורי שיינין: זאת הייחודיות של התכנית הזאת.

<אורי שיינין: לצורך העניין, נוכח משבר הדיור - - -

יעקב ליצמן: אולי תסביר לי מה ההסכם.

<אורי שיינין: ההסכם כולל מספר רבדים.

<אורי שיינין: הוא הסכם בין הממשלה לבין התאחדות בוני הארץ שבעצם מגדיר התחייבות דו צדדית בין הממשלה לבין התאחדות בוני הארץ על הכשרה מקצועית לפני תחילת עבודה ואחר כך תקופת התמחות בעבודה.

יעקב ליצמן: כמה עובדים?

<אורי שיינין: אמורים להיות מוכשרים במסלול אלפיים עובדים.

יעקב ליצמן: אמרת שהכשירו 500.

יעקב ליצמן: איפה יגרילו עוד 1,500?

ניסן סלומינסקי: התאחדות בוני הארץ אמורה להביא אנשים שיכשירו אותם.

יעקב ליצמן: גם הוא יודע שלא הולכים להכשיר אלפיים אנשים.

סתיו שפיר: שאלה לסעיף אחר.

סתיו שפיר: ב-366001, לאיזה עמותות וארגונים מחולקים עשרת מיליוני השקלים האלה?

יצחק כהן: את שואלת לגבי המינהלת?

<אורי שיינין: לגבי אלפיים העובדים, אני תקווה שאכן נצליח לממש את התכנית.

יעקב ליצמן: אני שאלתי למה צריך.

<אורי שיינין: אני לא חוזה עתידות יותר טוב ממך.

ניסן סלומינסקי: הם רוצים להכשיר יחד עם התאחדות בוני הארץ.

ניסן סלומינסקי: לפני כן כנראה לא היו כי עכשיו חותמים אתם את ההסכם.

ניסן סלומינסקי: הולכים לעשות את זה.

אלעזר שטרן: אני אגיד לך מה היה נכון לעשות כאן.

אלעזר שטרן: אנחנו הרי יודעים שבאמת יש בעיה לגייס.

אלעזר שטרן: זאת בעיית אמת.

אלעזר שטרן: אתה שם כאן 87 מיליון שקלים, ואני לא רוצה להגיד לך על מה דיברנו קודם ומה היה כאן בדיון לפני שעה 12:00.

אלעזר שטרן: אתה שם כאן 87 מיליון שקלים על מישהו שהרב ליצמן אומר לך וזבולון גם הוא אומר שאחד עוד לא גייסו לשם.

ניסן סלומינסקי: אתה לא מתערב כך.

ניסן סלומינסקי: לא מתערבים עד כדי כך.

ניסן סלומינסקי: אם יש להם תכנית, חתמו הסכם והם התחייבו להביא אנשים, תן להם את הצ'אנס.

יצחק כהן: מה ההסכם.

גילה גמליאל: נשאלת שאלה מה ההסכם.

יצחק כהן: מה מהות ההסכם?

יצחק כהן: מה החלק של בוני הארץ ומה החלק של המדינה?

סתיו שפיר: הוא עוד לא ענה לשאלה שלי.

ניסן סלומינסקי: בסדר.

סתיו שפיר: מה זה בסדר?

סתיו שפיר: אתה אומר לא להתפרץ ולשמור על תרבות דיון.

סתיו שפיר: אני חיכיתי בסבלנות לתשובתו.

סתיו שפיר: אלה עשרה מיליון שקלים וזה לא כסף קטן.

סתיו שפיר: זה פי עשר יותר ממה שביקשו קודם העיוורים.

גילה גמליאל: העיוורים ביקשו מיליון ו-600 אלף שקלים ואמרת שצריך חודשים כדי למצוא מהיכן יהיה הכסף.

גילה גמליאל: עשרה מיליון שקלים, אתה אומר שזה לא משנה.

<אורי שיינין: אני אענה על שתי השאלות.

<אורי שיינין: אני אתייחס קודם להתאחדות בוני הארץ.

<אורי שיינין: בגדול הסיכום הוא סיכום עם התאחדות בוני הארץ וההתאחדות לוקחת אחריות על גיוס, פרסום ושיווק התכנית והיא מתחייבת גם אחר כך על ההשמה של העובדים.

<אורי שיינין: ההסכם כולל הרבה התניות ובגדול המדינה מצדה מתחייבת לממן את העלות של ההכשרה, לתת איזה שהם דמי קיום.

יצחק כהן: אתם מבינים מה אתם עושים כאן?

<אורי שיינין: אחרי כן איזושהי השתתפות בעלות ההעסקה של הבן אדם כאשר ההשתתפות יורדת על פני שנתיים.

<אורי שיינין: זה בגדול ההסכם.

משה גפני: להזכירך, השאלה הייתה למה לא מעבירים חלק מהכסף ואחרי כן, אם זה מתפתח, מעבירים את השאר.

<אורי שיינין: מדובר בהרשאה להתחייב.

יעקב ליצמן: הרשאה להתחייב היא כמו תקציב.

<אורי שיינין: בוודאי, אבל עדיין אני לא מעביר את הכסף.

ניסן סלומינסקי: תענה עכשיו לסתיו.

<אורי שיינין: שאלת אותנו גם בשאלות וגם ענינו לך.

<אורי שיינין: התקציב בעצם מועבר למינהלת השירות האזרחי לטובת תקצוב של תקנים ולטובת פעולות פיקוח ובקרה ופעולות תכנון.

סתיו שפיר: מינהלת השירות האזרחי עובדת דרך עמותות וארגונים שמספקים שירות.

<אורי שיינין: תלוי אצל איזו אוכלוסייה.

<אורי שיינין: היא עובדת גם דרך עמותות.

משה גפני: לגבי הקבוצה החרדית, זה לתת ג'ובים לבית היהודי.

משה גפני: הבנו.

סתיו שפיר: אני רוצה להבין איזה עמותות ואיך מתחלק הכסף.

משה גפני: זה ג'ובים.

משה גפני: לוקחים כל מיני אנשים שיתחילו לשכנע ולדבר.

משה גפני: ג'ובים של הבית היהודי.

ניסן סלומינסקי: לא, סלח לי.

משה גפני: ג'ובים של הבית היהודי.

משה גפני: אני אגיד לכם שמות.

ניסן סלומינסקי: תגיד.

משה גפני: יגיע הזמן, אני גם אגיד.

משה גפני: אתם אלופים בלתת ג'ובים ולדבר אידיאולוגיות.

ניסן סלומינסקי: ממש.

משה גפני: אני אגיד את השמות.

ניסן סלומינסקי: תגיד ואחר כך יראו את השמות ונראה לאיזה חצרות.

משה גפני: הכול ג'ובים.

משה גפני: מורידים ממשרד האנרגיה 150 אלף שקלים כדי לתת ג'ובים בבית היהודי.

משה גפני: זאת ההעברה.

משה גפני: מורידים מתעסוקת חרדים כדי לתת ג'ובים לבית היהודי.

ניסן סלומינסקי: תסיים את ההסבר.

<אורי שיינין: העמותות המוכרות הן האגודה להתנדבות.

משה גפני: אתה לא יכול להכחיש.

משה גפני: אני אתן שמות עם מספרי תעודת זהות.

<אורי שיינין: כמה מגיע לכל עמותה, אני צריך לבדוק.

סתיו שפיר: אלה השאלות שביקשתי מראש.

סתיו שפיר: זאת בדיוק הבקשות שאפשר להעביר עם ההעברה התקציבית.

סתיו שפיר: אין סיבה שנצטרך להתחנן למידע הזה במהלך הישיבה.

ניסן סלומינסקי: מי קובע את העמותות האלה, השירות האזרחי או אתם?

סתיו שפיר: שאלתי אותך מפורשות כמה כסף עובר לכל עמותה כזאת ויכולת להעביר לי את התשובות האלה בכתב או לפחות להביא אותן לישיבה עכשיו.

סתיו שפיר: ניסן, אי אפשר להצביע על דבר כזה בלי לקבל את המידע.

ניסן סלומינסקי: שמענו.

ניסן סלומינסקי: את מוכנה לתת לי לשאול?

סתיו שפיר: אי אפשר להצביע מבלי לקבל את המידע.

סתיו שפיר: צריך לשלוח את החבר'ה האלה הביתה ולבקש מהם שיחזרו עם הפרטים.

ניסן סלומינסקי: מי קובע את העמותות האלה, השירות האזרחי או אתם?

<אורי שיינין: המכסות נקבעות במכרז.

ניסן סלומינסקי: והיה מכרז?

<אורי שיינין: המכרז הבא צריך לצאת בספטמבר.

סתיו שפיר: כמה כסף הן מקבלות?

ניסן סלומינסקי: את מוכנה לשמוע תשובה?

סתיו שפיר: התשובה היא שאין לו תשובה.

ניסן סלומינסקי: הוא אמר שהעמותות נקבעות במכרז והמכרז יהיה בספטמבר.

ניסן סלומינסקי: מה עוד את רוצה לדעת?

סתיו שפיר: למה מעבירים עכשיו את הכסף?

ניסן סלומינסקי: את לא מבינה לא יעשו מכרז לפני שמעבירים את הכסף?

ניסן סלומינסקי: לא עושים מכרז לפני שיש כסף.

סתיו שפיר: אל תתעצבן.

סתיו שפיר: תירגע.

סתיו שפיר: לא צריך להתעצבן.

ניסן סלומינסקי: יש גבול.

ניסן סלומינסקי: כמה הצגות אפשר לעשות?

סתיו שפיר: אני רוצה להבין כמה כסף עובר שם.

סתיו שפיר: הוא יכול להרים טלפון לממונה עליו ולבקש את המספרים.

ניסן סלומינסקי: יש גבול.

אלעזר שטרן: סתיו מעצבנת, הוא יורדת לפרטים, אבל אני אגיד לך שהיא בסך הכול צודקת.

ניסן סלומינסקי: הוא מסביר שצריך לפרסם מכרז על הסכום.

יצחק כהן: היא לא ביקשה את זה היום אלא לפני כן.

ניסן סלומינסקי: מה זה קשור?

ניסן סלומינסקי: כשיאשרו את הסכום יהיה מכרז.

סתיו שפיר: לא נכון.

סתיו שפיר: לא.

סתיו שפיר: זה כסף שעובר עכשיו.

סתיו שפיר: אתה טועה.

ניסן סלומינסקי: על זה יהיה מכרז.

סתיו שפיר: זה לא מה שהוא אמר.

ניסן סלומינסקי: הוא אומר שרק על זה יהיה מכרז.

ניסן סלומינסקי: הוא מסביר.

סתיו שפיר: כמו ה-17 מיליון שעברו לפני ארבעה שבועות.

יעקב ליצמן: שאלה סתיו שאלה אחת ואני תומך בשאלה ואני תומך בטענה.

יעקב ליצמן: היא אומרת שהיא שאלה לפני כן והיא רצתה לדעת למי.

יעקב ליצמן: עכשיו בא רפרנט האוצר, שאני מכבד אותו כי אני רואה שהוא שולט בחומר, ואומר שהוא צריך לבדוק.

יעקב ליצמן: מה צריך לבדוק?

יעקב ליצמן: את מה?

יעקב ליצמן: היא שאלה קודם.

ניסן סלומינסקי: הוא לא צריך לבדוק.

ניסן סלומינסקי: הוא לא אמר.

יעקב ליצמן: הוא אמר.

סתיו שפיר: הוא אמר.

סתיו שפיר: הוא היה יכול לעשות את הבדיקה לפני כן.

ניסן סלומינסקי: אני שאלתי אותו והוא אומר שהעמותות ייקבעו במכרז.

יעקב ליצמן: לא.

יעקב ליצמן: הוא אמר שהוא לא יודע.

סתיו שפיר: הוא אמר שהוא לא יודע.

סתיו שפיר: הוא היה יכול לעשות את זה מראש כי זה הנוהל של שאילת השאלות.

ניסן סלומינסקי: האיש נמצא כאן.

ניסן סלומינסקי: תגיד עוד פעם.

<אורי שיינין: התקציב מתחלק בין עמותות.

<אורי שיינין: יש עמותות שפועלות רק בקרב בנות שירות לאומי ייעודיות ויש עמותה שפועלת במגזר החרדי וחיש עמותה שפועלת במגזר הערבי.

יעקב ליצמן: תענה על השאלות.

ניסן סלומינסקי: לגבי העמותות עצמן.

<אורי שיינין: העמותות האלה, החלוקה בין התקציבים ובכלל העמותה שזוכה במגזר הערבי והחרדי נקבעות במכרז.

<אורי שיינין: לכן אני יכול לתת אינדיקציה על בסיס מה שהיה השנה.

ניסן סלומינסקי: לא.

ניסן סלומינסקי: אני רוצה לדעת.

<אורי שיינין: אם אני יכול לתת על בסיס המכרזים שיצאו, זה כמובן לא.

סתיו שפיר: מה היה השנה?

סתיו שפיר: מה זה השנה, 2014?

סתיו שפיר: זה תקציב 2014.

<אורי שיינין: מדובר כאן גם בהתחייבות.

סתיו שפיר: לא כתבתם כאן שמדובר בהתחייבות.

<אורי שיינין: לא כתבתי שמדובר גם ב-2014.

סתיו שפיר: סליחה.

סתיו שפיר: הוא לא כתב באיזה שנה בכלל עובר הכסף הזה, הוא לא כתב שמדובר בהתחייבות עתידית.

סתיו שפיר: ניסן, ברצינות.

<דוד שטיינמץ: מתחייבים על הכסף הזה וזה יכול לעבור ב-2015.

סתיו שפיר: אז יש תקציב 2015.

ניסן סלומינסקי: הם יפרסמו מכרז.

ניסן סלומינסקי: את יודעת כמה זמן לוקח מכרז?

<דוד שטיינמץ: הוא ממשיך בשנה הבאה.

<דוד שטיינמץ: אני מתחייב כרגע על מלוא הסכום שב-2015 אני מקבל אותו בעודפים.

סתיו שפיר: אז אין מכרז, אתה יודע מי יהיה בשנה הבאה.

<דוד שטיינמץ: גם כאן.

<דוד שטיינמץ: אם המכרז הזה יצא עוד ב-2014, התחייבתי על מלוא הסכום, מה שצריך לשלם נשלם ומההפרש של העשר יעבור כעודפים בשנת 2015.

<דוד שטיינמץ: לכן צריך את מלוא הסכום.

ניסן סלומינסקי: מי בעד אישור פניה מספר 94 ו-95?

משה גפני: אני מבקש התייעצות סיעתית.

ניסן סלומינסקי: אתה רוצה למשוך את הזמן?

משה גפני: אתה לא נתת לי להגיד את הבקשה.

משה גפני: ביקשתי להביא את איש המקצוע במשרד הכלכלה כדי שיסביר את כל הדבר הזה.

משה גפני: זה שינוי מדיניות.

ניסן סלומינסקי: בסדר.

סתיו שפיר: התייעצות סיעתית חמש דקות.

ניסן סלומינסקי: בסדר.

ניסן סלומינסקי: חמש דקות.

ניסן סלומינסקי: נחזור בשעה 12:50 ואז נצביע.

ניסן סלומינסקי: מי בעד אישור פניות מספר 94 ו-95?

ניסן סלומינסקי: אלעזר אתה מצביע?

ניסן סלומינסקי: בעד אישור פניות 94 ו-95 – 4 אני חוזר שוב על ההצבעה.

ניסן סלומינסקי: מי בעד אישור פניות מספר 94 ו-95?

ניסן סלומינסקי: בעד אישור פניות 94 ו-95 75 – 4

יצחק כהן: נפל.

יצחק כהן: איזה יופי.

יצחק כהן: יש שכר לפעולתנו.

ניסן סלומינסקי: אני מגיש רביזיה.

סתיו שפיר: זה לא עבר.

סתיו שפיר: על מה אתה מגיש רביזיה?

יצחק כהן: גם אני מגיש רביזיה.

יצחק כהן: להלן הקבוצה, רביזיה.

סתיו שפיר: רביזיה על הרביזיה.

יצחק כהן: אלעזר, יישר כוח.

יצחק כהן: אני גאה בך.

יצחק כהן: אני גאה ביושר האינטלקטואלי שלך.

יצחק כהן: אני גאה בעמוד השדרה שלך.

יצחק כהן: אתה מלמד את החברים האלה.

ניסן סלומינסקי: פניות מספר 96 ו-97.

<גיא הרמתי: רפרנט רווחה באגף התקציבים.

<גיא הרמתי: הפנייה נועדה להעביר תוספת של 130 מיליון שקלים למשרד הרווחה לצורך שתי תכניות, האחת היא שישים מיליון שקלים לתמיכה בעמותות שמחלקות מזון, והשנייה היא שבעים מיליון לצורך תכנית של שר הרווחה שנקראת נושמים לרווחה שהיא תכנית לליווי כלכלי לכ-5,000 משפחות, ליווי צמוד עם סל פעולות למשפחה, סל פעולות גמיש ברשויות המקומיות.

אראל מרגלית: לאיזה רשויות מקומיות זה הולך?

<גיא הרמתי: אני לא יודע כרגע כי זה עוד לא הוחלט.

<גיא הרמתי: התקציב כאן הוא כדי להניע את התהליך ואז המשרד יחליט.

אראל מרגלית: על פי איזה מודל של תכנית זה פועל?

אראל מרגלית: זה פועל לפי תכנית שכבר קיימת?

<גיא הרמתי: לא.

<גיא הרמתי: התכנית פעלה באופן פרטני רק בדימונה ולא על ידי משרד הרווחה.

<גיא הרמתי: עכשיו משרד הרווחה רוצה להפוך אותה לתכנית ארצית.

אראל מרגלית: בעצם שר הרווחה לוקח תכנית שהוא הפיק בדימונה וחושב שהיא תכנית טובה, והוא מנסה להפוך אותה למשהו יותר רחב.

<גיא הרמתי: כן.

יעקב ליצמן: אני מבין שבזה סיימתם את הרזרבות.

יעקב ליצמן: אין לכם יותר רזרבות.

<גיא הרמתי: לא לתחום הרווחה.

<גיא הרמתי: יש לנו עוד בהמשך.

יעקב ליצמן: לפי מה שכתוב לי כאן, יש לכם שני מיליון שקלים ברזרבה.

<גיא הרמתי: אני לא יודע לגבי המקור.

אלעזר שטרן: אני מציע להעביר את זה.

אלעזר שטרן: חבל על הזמן.

יעקב ליצמן: גם אני תומך.

יצחק כהן: תומכים.

יצחק כהן: אופוזיציה עניינית.

יעקב ליצמן: אני תומך.

אלעזר שטרן: גם אני.

יעקב ליצמן: אבל אני רוצה שיהיה רשום בפרוטוקול שאין יותר רזרבות לרווחה.

יעקב ליצמן: שנדע את זה.

יעקב ליצמן: עוד מעט יהיו עוד דברים, אבל שנדע את זה.

אראל מרגלית: אני רוצה להגיד משהו.

אראל מרגלית: לפעמים יש תכנית שעובדת טוב בעיר מסוימת ואחר כך רוצים להרחיב אותה.

אראל מרגלית: אני רוצה לדעת מהי.

אראל מרגלית: אני רוצה לשמוע.

<גיא הרמתי: אני יכול להסביר עליה.

אראל מרגלית: תסביר.

<גיא הרמתי: המודל שקיים עכשיו שהם בונים אומר שהמשפחה שאותה בוחרת לשכת הרווחה, כי היא זאת שמכירה את המשפחות במשך שנים ויודעת מי פוטנציאל שיקום, מקבלת סיוע מלווה.

<גיא הרמתי: המלווה הזה הוא כמו קאוצ'ר, עוזר להם להתנהלות כלכלית, עוזר להם לראות את הבעיות ולאותו מלווה יש סל של כ-10,000 שקלים לשנה, סל גמיש שאתו הוא יכול לשלוח את המשפחה לקורסים.

יצחק כהן: איפה זה יופעל?

<גיא הרמתי: אני עוד לא יודע באיזה רשויות זה יופעל כי המשרד עוד לא החליט.

יצחק כהן: זה נשמע מצוין.

<גיא הרמתי: התקצוב כאן הוא כדי להתחיל את התהליך.

אראל מרגלית: אם זאת תכנית חדשה, אנחנו לא רוצים שזה יהיה סוג מסוים של כל מיני גורמים אלא אנחנו רוצים לראות שזאת תכנית מסודרת.

<גיא הרמתי: זה מסודר בזה שזה ל-5,000 משפחות.

יצחק כהן: 5,000 משפחות בכל הארץ?

<גיא הרמתי: כן.

יצחק כהן: אתה לא יודע היכן.

<גיא הרמתי: לא.

יצחק כהן: לאוכלוסייה החרדית זה יגיע באיזה טפטוף?

<גיא הרמתי: אני בטוח שכן.

יצחק כהן: אני חושב שזאת תכנית טובה.

סתיו שפיר: אני רוצה להבין לגבי הסעיפים שמקוצצים כאן.

סתיו שפיר: השירות לשיקום נוער, השירות לילד ולנוער – מקוצצים 27 מיליון שקלים פעם אחת ומיליון בפעם אחרת.

סתיו שפיר: מה זה אומר?

<גיא הרמתי: לא.

<גיא הרמתי: בילד ונוער, זה הולך מסעיף תכנון והולך לפרט ומשפחה.

<גיא הרמתי: כלומר, המשרד הוא דינאמי, יש דברים חדשים שהוא עושה ויש דברים קבועים שהוא עושה.

<גיא הרמתי: יש לו סעיפים בהם הכסף הוא לא צבוע מראש לאיזושהי תכנית אלא לאוכלוסייה אליה הוא משמש, לילד ונוער.

<גיא הרמתי: כדי להפעיל תכניות מסוימות לילד ונוער, שהוא מחליט במהלך השנה עליהן, הוא מעביר את זה לתקנות יותר ספציפיות, גם אם זה בפרט ומשפחה או בחסות הנוער, מהן יוצא הכסף.

<גיא הרמתי: זה עדיין שינוי פנימי.

סתיו שפיר: יש כאן גם הפחתה בפיתוח שירותים למפגר שאמנם היא קטנה יותר אבל בכל זאת הפחתה.

<גיא הרמתי: כן, אבל יש גם הגדלה באבחון למפגרים.

סתיו שפיר: איפה זה מופיע?

סתיו שפיר: של מה ההגדלה?

<גיא הרמתי: זה אני לא יודע כי זה לא מהשינויים העיקריים.

סתיו שפיר: אתה מתייחס לאבחון אנשים בפיגור שכלי, ל-230850?

<גיא הרמתי: לא.

<גיא הרמתי: רגע.

<גיא הרמתי: אני צריך לבדוק את זה.

סתיו שפיר: גם פה יש הפחתה של 700.

<גיא הרמתי: האגף למפגר בכל מקרה הוא אגף של שירות לפי חוק.

<גיא הרמתי: כל האבחונים וכל התקציב לדברים האלה זה תקציב שהוא בהתאם למספר המפגרים שצריכים את הטיפול.

<גיא הרמתי: זה לא בהתאם לתקציב.

<גיא הרמתי: אם יש עודף באגף למפגר במשרד הרווחה, הוא משמש או לנערים בסיכון או לנכים במקומות בהם יש חוסר.

<גיא הרמתי: תמיד יש שינויים פנימיים.

סתיו שפיר: אתה יודע שדברים כאלה לא לגמרי עובדים כך.

<גיא הרמתי: לא, זה לגמרי עובד כך.

סתיו שפיר: תן לי להסביר לך או להעלות השערה.

סתיו שפיר: יש סעיף או יש תקנה שיש בה סכום מסוים של כסף ומדי פעם עושים קיצוץ שקט בסכום הזה, קיצוץ קטן בהעברות התקציביות, לא בתקציב המדינה ולכן אנחנו לא יכולים ממש לספור כמה באמת קוצץ, אחר כך, כאשר ייכתבו מחדש תנאי הזכאות או יתעדכנו תנאי הזכאות לקבלת תקצוב או לקבלת סיוע מאותה תקנה, הם גם ייכתבו בהתאם לתקציב הקטן ממילא שכבר יש שם.

סתיו שפיר: כאשר מדובר בשירותים כל כך חשובים כמו שירות לאנשים עם פיגור שכלי, אנחנו לא יכולים לאפשר קיצוץ כזה.

סתיו שפיר: אני יכולה לתת לך רשימה של אנשים, ילדים עם צרכים מיוחדים, עם פיגור שכלי, שמחכים לכסף ומחכים לסיוע.

סתיו שפיר: אם אני עכשיו רואה שיש כאן מיליון שקלים שאפשר להשתמש בהם, בבקשה, בוא נחלק אותם לאנשים שזקוקים לזה.

<גיא הרמתי: מה שאמרת, זה בדיוק מה שמשרד הרווחה עשה.

<גיא הרמתי: הוא ראה מיליון שקלים שאפשר להשתמש בהם, וחילק אותם.

סתיו שפיר: למקומות אחרים.

סתיו שפיר: לא לאנשים עם פיגור.

<גיא הרמתי: לאנשים עם נכות.

סתיו שפיר: אני דיברתי כרגע על אנשים עם פיגור.

סתיו שפיר: סליחה, לא כל הנכויות זה אותו דבר.

סתיו שפיר: כרגע דיברתי על אנשים עם פיגור.

<גיא הרמתי: אבל משרד הרווחה הוא זה שמחליט.

<גיא הרמתי: בנושאים הרגישים האלה, מי שיש לו את היכולת להבחין בין נכות לפיגור, זה משרד הרווחה ודווקא ככל שהשירות יותר קשיח ויותר חשוב, כך התקנה היא פחות משנה.

<גיא הרמתי: זאת אומרת, התקנה היא יותר תוצאתית.

<גיא הרמתי: גם אם אני לא אתקצב בכלל את האבחון לפיגור, הם פשוט ישלמו בלי קשר.

סתיו שפיר: זה לא נכון השאלה של תוצאה.

סתיו שפיר: יש תוצאה מאוד מאוד ברורה.

סתיו שפיר: יש תקציב מסוים ולפיו נקבעים.

<גיא הרמתי: גם בביטוח הלאומי זה כך.

ניסן סלומינסקי: אני מעלה להצבעה את פניות מספר 96 ו-97.

ניסן סלומינסקי: מי בעד אישור פניות 96 ו-97?

ניסן סלומינסקי: בעד אישור פניות 96 ו-97 – רוב

ניסן סלומינסקי: הפניות אושרו

ניסן סלומינסקי: הפניות אושרו.

סתיו שפיר: אני לא חושבת שהפירוט שקיבלנו כאן היה מספיק.

סתיו שפיר: אני שוב חוזרת ומציעה שלדיונים כאלה, שהם כל כך חשובים, התחומים בהם המדינה מתחייבת בסיוע הכי מעמיק, יגיע נציג של משרד הרווחה ולא הרפרנט של האוצר, עם כל הכבוד.

סתיו שפיר: זה לא עניין שלנו מולך, אבל לא יכול להיות שיושב כאן נציג של האוצר ולא נציג הרווחה.

סתיו שפיר: שלפחות יבוא לכאן התקציבאי של הרווחה.

<גיא הרמתי: לא חשבנו שיהיו בעיות עם הפנייה.

ניסן סלומינסקי: למשרד יש את סדרי העדיפות שלו.

סתיו שפיר: סדרי העדיפויות של משרד הרווחה ולא של האוצר.

ניסן סלומינסקי: משרד הרווחה מגיש את הפנייה.

סתיו שפיר: מה שקורה כאן זה שהאוצר קובע למשרד הרווחה איפה לקצץ.

ניסן סלומינסקי: לא.

ניסן סלומינסקי: מה פתאום הוא קובע?

סתיו שפיר: אז תביא לכאן נציג של משרד הרווחה.

<גיא הרמתי: אני מבקש לומר שכל הפחתה כאן, אין למשרד האוצר שום עניין בין נכים לבין מפגרים.

<גיא הרמתי: אלה הבקשות של משרד הרווחה.

סתיו שפיר: למה שלא יגיע לכאן נציג הרווחה?

<גיא הרמתי: מעולם לא עולות שאלות כאלה.

אראל מרגלית: אני אגיד לכם מה מטריד אותי.

אראל מרגלית: ברגע שמביאים תכנית שנעשתה בדימונה והופכים אותה לתכנית לאומית של 5,000 שקלים למשפחה, באיזושהי תפיסת עולם, אני רוצה לדעת למה לפני שהיא הופכת לתכנית לאומית.

ניסן סלומינסקי: פניות מספר 98 ו-99.

<אורי שיינין: הפנייה נועדה להעברת עודפי התקציב של השירות האזרחי.

<אורי שיינין: בהתאם לחוק יסודות התקציב הועברו לתכנית בה הם נוצרו.

אראל מרגלית: רגע.

אראל מרגלית: לגבי הסעיף הקודם.

אראל מרגלית: אני מבקש לקבל פירוט.

יצחק כהן: וגם מעקב ביצוע.

אראל מרגלית: וגם פירוט לגבי 5,000 המשפחות, 10,000 שקלים למשפחה.

יצחק כהן: איך הם נבחרות ומי בוחר אותן.

אראל מרגלית: איפה, מי בוחן אותן ובאיזה פרוצדורה זה עובד.

יצחק כהן: ומעקב ביצוע.

אראל מרגלית: והאם רוצים להפוך את זה לתכנית לאומית ולמה.

יצחק כהן: והאם זה מופיע באחד הסעיפים של ועדת אלאלוף.

אראל מרגלית: יכול להיות שזאת התכנית הטובה ביותר שקיימת ואני אהיה הראשון לתמוך בה.

יצחק כהן: זה מופיע בוועדת אלאלוף?

<גיא הרמתי: לא.

<גיא הרמתי: אבל בוועדת אלאלוף מופיעות המלצות שהייתי אומר שהן תואמות את המטרה של התכנית.

ניסן סלומינסקי: נחזור לפניות 98 ו-99.

<אורי שיינין: הפנייה נועדה להעברת העודפים של התקציב של מינהלת השירות האזרחי שמכוח חוק יסודות התקציב הועברו לתכנית בה הם נוצרו.

<אורי שיינין: מעבירים אותם לתכנית הנוכחית שלהם בסעיף 36.

יצחק כהן: מה זאת אומרת בה הם נוצרו?

ניסן סלומינסקי: זה משהו טכני.

ניסן סלומינסקי: זה אותו סכום שעובר ממקום אחד למקום השני.

סתיו שפיר: לפני רגע ביקשתם עשרה מיליון שקלים.

ניסן סלומינסקי: למה הוא עובר?

ניסן סלומינסקי: כי זאת תכנית חדשה?

<אורי שיינין: התכנית הייתה במשרד ראש הממשלה והועברה לסעיף 36.

יעקב ליצמן: האם יש ירידה בשירות האזרחי?

<אורי שיינין: לא הבנתי את השאלה.

יעקב ליצמן: פחות אנשים?

<אורי שיינין: אני יכול לבדוק.

יעקב ליצמן: אם יש ירידה, לא צריך כסף.

<אורי שיינין: מדובר בעודפים.

משה גפני: ליצמן צודק.

משה גפני: אם יש ירידה, לא צריך כסף.

סתיו שפיר: שוב אני חוזרת על אותה שאלה ששאלתי קודם לגבי העברה נוספת של עשרה מיליון שקלים למינהלת השירות האזרחי.

סתיו שפיר: מה הסכומים שעוברים לעמותות שמתפעלות את השירות?

יעקב ליצמן: ואיזה עמותות.

סתיו שפיר: עמותות אנחנו יודעים.

סתיו שפיר: אלה שבע עמותות.

<אורי שיינין: אני אענה כמו שעניתי קודם.

<אורי שיינין: מדובר כאן בפניית עודפים ולא בפנייה שמוסיפים תקציב לאיזשהו גוף או לאיזשהו ארגון.

<אורי שיינין: לגבי החלוקה בתוך התקנה עצמה, ההתחייבויות של החשב אל מול העמותות, התחייבויות בין היתר במשרדים שונים, בעיקר במינהלת השירות, מול עמותות שונות, אני אוכל לבדוק את הנתונים.

סתיו שפיר: יש שבע עמותות.

סתיו שפיר: המינהלת מעבירה להן את הכספים שמגיעים מהמדינה.

<אורי שיינין: יש שבע עמותות.

סתיו שפיר: תגיד לי בבקשה כמה כסף מחולק לכל עמותה.

סתיו שפיר: זאת לא שאלה כל כך קשה.

אלעזר שטרן: אני חושב שהשאלה היא במקום.

ניסן סלומינסקי: זה משהו טכני.

אלעזר שטרן: אני אומר לך שיש בעיות בחלק מהעמותות.

ניסן סלומינסקי: זה משהו אחר.

ניסן סלומינסקי: מה זה שייך?

יצחק כהן: החרדים בסדר.

יצחק כהן: הבית היהודי הוא מאוד בעייתי.

סתיו שפיר: אני חושבת שתהיה כאן הסכמה בחדר שהיה עדיף שהמדינה הייתה מתפעלת את זה שלא דרך העמותות.

ניסן סלומינסקי: כאן מדובר על משהו טכני.

סתיו שפיר: זה כאילו הצבא היה מתופעל דרך עמותות.

סתיו שפיר: לא היינו רוצים בדבר כזה.

סתיו שפיר: גם שירות לאומי צריך להיות מתופעל על ידי המדינה.

סתיו שפיר: החליטו לתפעל את זה דרך עמותות ואני רוצה להבין כמה כסף עובר ולאיזו עמותה.

סתיו שפיר: שאלה מאוד מאוד פשוטה.

סתיו שפיר: אם אין לך תשובות, בבקשה תחזור אלינו עם התשובות מתי שתחזור ואז נעביר את זה.

ניסן סלומינסקי: זה לא קשור להעברה הזאת.

<אורי שיינין: מדובר בפניית עודפים.

סתיו שפיר: איך מתחלקים העודפים האלה?

ניסן סלומינסקי: הם מתחלקים איך שהם היו קודם.

ניסן סלומינסקי: מעבירים את זה רק בגלל שינוי הסטטוס.

סתיו שפיר: ניסן, תן לי אתה את התשובה.

סתיו שפיר: אם אתה מייצג את האוצר, בבקשה תן לי תשובה.

ניסן סלומינסקי: אני לא מייצג את האוצר.

ניסן סלומינסקי: זאת בקשה טכנית.

סתיו שפיר: ברגע שאתה אומר את המילה טכני, אני הכי מבוהלת.

ניסן סלומינסקי: אז תהיי מבוהלת.

ניסן סלומינסקי: מה קרה?

סתיו שפיר: אין כאן שום דבר טכני.

סתיו שפיר: יש לך את הנתונים של השנה, תעביר את המספרים של 2013 ו-2014.

ניסן סלומינסקי: מה זה קשור?

יצחק כהן: היא צודקת.

יצחק כהן: זה לא משהו חדש שנוצר.

אלעזר שטרן: לא נעים לי להגיד אבל גם אני חושב שהיא צודקת בבקשה.

אלעזר שטרן: אני לא יודע אם התשובה תצביע על מה שהיא חושבת.

סתיו שפיר: אי אפשר לדעת.

ניסן סלומינסקי: מה זה שייך?

אלעזר שטרן: היא לא מקבלת תשובות.

אלעזר שטרן: זה הכלי שיש לה.

ניסן סלומינסקי: אבל אתה לא יכול להעמיס כל מיני דברים על דבר שהוא לא שייך.

סתיו שפיר: בכל מקום התברברת על כך שיצרת נוהל שבו אפשר לשאול שאלות.

סתיו שפיר: כל הכבוד על הנוהל הזה.

סתיו שפיר: בבקשה, שאלתי שאלה ואני רוצה תשובה.

ניסן סלומינסקי: אבל לא לטרפד ולא לשאול שאלות לא רלוונטיות.

סתיו שפיר: זאת שאלה לא רלוונטית כמה כסף עובר לעמותה?

ניסן סלומינסקי: זאת שאלה שהיית יכולה לשאול גם לפני ההעברה.

סתיו שפיר: שאלתי לפני ולא קיבלתי תשובה.

סתיו שפיר: בדיוק את השאלה הזאת שאלתי לפני ולא קיבלתי עליה תשובה.

סתיו שפיר: עכשיו זה כבר שלושים מיליון שקלים.

סתיו שפיר: קודם היו עשרה מיליון, עכשיו זה עוד שלושים מיליון.

סתיו שפיר: תגיד לי איך זה מתחלק.

סתיו שפיר: תצביע על זה.

סתיו שפיר: נראה אם זה יעבור.

ניסן סלומינסקי: רבותיי, אני מעלה להצבעה את פניות מספר 98.

ניסן סלומינסקי: איפה זבולון?

סתיו שפיר: מה זאת אומרת?

סתיו שפיר: כבר העלית להצבעה.

סתיו שפיר: עכשיו אתה מחכה לזבולון?

ניסן סלומינסקי: לא.

ניסן סלומינסקי: אני מחכה לאחרים.

ניסן סלומינסקי: מה זה משנה?

סתיו שפיר: אמרת שאני מעלה להצבעה.

ניסן סלומינסקי: אני מעלה להצבעה מה השעה עכשיו.

סתיו שפיר: פעם אחת שרצית להעביר מיליארד שקלים ולא היו פה אנשים, היה לך מאוד דחוף לעשות את זה.

ניסן סלומינסקי: גם היום לא היו אנשים.

סתיו שפיר: תעלה להצבעה.

משה גפני: כן.

משה גפני: תעלה להצבעה.

אלעזר שטרן: אני אגיד לך מה באמת הבעיה.

אלעזר שטרן: אם במפלגה של שר הכלכלה מתנגדים לבדוק בנות על שירות לאומי שמשקרות בהצהרות האלה ושמים ערר לממשלה, איך אתה רוצה שנאמין כאן?

אלעזר שטרן: סתיו, אני לא יודע אם את יודעת כמה את צודקת כשאת שואלת את השאלות האלה.

אלעזר שטרן: באמת אני אומר לך.

יצחק כהן: היא צודקת במאה אחוזים.

יצחק כהן: צודקת.

אלעזר שטרן: אבל אני לא מבין למה לא נותנים לה את התשובות.

יצחק כהן: כי אין.

אלעזר שטרן: למה לא יכלו לתת לה תשובה פשוטה?

אראל מרגלית: זה 28 מיליון שקלים.

יצחק כהן: אנחנו מקמבנים.

יצחק כהן: זאת התשובה שאתה רוצה?

אלעזר שטרן: לא יכול להיות שגם אצלכם מקמבנים.

סתיו שפיר: בואו נצביע.

אראל מרגלית: איציק, אתה היית סגן שר האוצר.

אראל מרגלית: מאיזושהי יד לאיזושהי יד עוברים ה-28 מיליון שקלים האלה.

אראל מרגלית: בואו נצביע וזהו.

ניסן סלומינסקי: רבותיי, אני עושה הפסקה.

יצחק כהן: בואו נעשה קריוקי.

סתיו שפיר: זה פשוט לא יאמן.

סתיו שפיר: אתה כבר באת להעלות את זה להצבעה.

סתיו שפיר: אתה לא יכול להתנהג כך.

סתיו שפיר: פעם אחת אתה משחק אותה כאילו יש חוקים ופעם אחרת אין חוקים.

סתיו שפיר: הכול בהתאם למה שמתאים לך.

סתיו שפיר: אין לך רוב, אז אתה לא מעלה להצבעה?

ניסן סלומינסקי: אני רוצה לסגור את הישיבה.

סתיו שפיר: אתה עושה צחוק?

סתיו שפיר: אמרת קודם שאתה מעלה להצבעה ואחר כך שאלת איפה זבולון.

סתיו שפיר: תעלה להצבעה.

ניסן סלומינסקי: אסור לי לסגור את הישיבה?

משה גפני: תסגור.

יצחק כהן: שיסגור את הישיבה.

ניסן סלומינסקי: לא הפסקה.

ניסן סלומינסקי: אני סוגר את הישיבה.

סתיו שפיר: אתה עושה צחוק מהוועדה.

יצחק כהן: מחכים לוועדת האתיקה.